
Priručnik “Postupanje u slučajevima femicida” predstavljen u Bihaću
[bookmark: _GoBack](10. septembar 2024. godine, Bihać) Danas su predstavnici AIRE centra u Bihaću predstavili priručnik za pravosuđe „Postupanje u slučajevima femicida“ sudijama i sutkinjama Kantonalnog suda u Bihaću, Kantonalnog suda u Livnu, Osnovnog suda u Novom Gradu, te općinskih sudova u Bihaću, Cazinu i Sanskom Mostu, kao i tužiteljima i tužiteljicama Kantonalnog tužilaštva Unsko-sanskog kantona.
Fata Nadarević, predsjednica Kantonalnog suda u Bihaću, u svom uvodnom obraćanju je istaknula da se Bosna i Hercegovina, kao i region, suočava s brojnim izazovima, posebno kada je riječ o institucionalnom odgovoru na nasilje nad ženama. Pojasnila je da su problemi prisutni i u sudskoj praksi, najčešće kao posljedica nerazumijevanja rodne dimenzije nasilja nad ženama i femicida, što ujedno otvara i brojne mogućnosti za poboljšanje.
„Ovaj priručnik predstavlja snažan alat za unapređenje pravosudnog odgovora na tom putu, budući da nudi jasne smjernice za primjenu standarda dužne pažnje, te objašnjava pristup koji je usmjeren na žrtvu. Od kvalifikacije ovih krivičnih djela, pa sve do odmjeravanja olakšavajućih i otežavajućih okolnosti, priručnik pažljivo analizira i objašnjava najbolje prakse ih iz rodne perspektive, koristeći već postojeće primjere iz pravosnažnih sudskih predmeta“, istakla je predsjednica Nadarević.
U okviru događaja na temu femicida, rodne ravnopravnosti u praksi Evropskog suda za ljudska prava, te najboljih praksi u kvalifikaciji dijela, odnosno otežavajućih i olakšavajućih okolnosti, govorili su Zlatko M. Knežević, sudija Ustavnog suda BiH u penziji i konsultant na projektima AIRE centra, i članovi Mreže sudija i sutkinja posvećenih jačanju rodne ravnopravnosti, Miroslav Popović, sudija Suda BiH i Boris Cvitanović, sudija Općinskog suda u Travniku.
U okviru događaja predstavljen je i regionalni izvještaj „Sudski odgovor na femicid na Zapadnom Balkanu – pravni okvir i sudska praksa“, koji je rezultat trogodišnjeg istraživanja femicida u regionu. Izvještaj pruža preporuke za unapređenje procesuiranja i suzbijanja femicida u regionu.
Priručnik i regionalna studija dostupni su na zvaničnoj web-stranici i mogu se besplatno preuzeti na linku: https://shorturl.at/zAFHL

Supported by the UK Government

[image: ]
image1.png
51s

THE AIRE CENTRE GENDER AND THE JUDICIARY FemPlatz

Advice on Individual Rights in Europe in the Western Balkans UDRUZENJE GRADANKI




image2.png
N L7

== | JK GOvernment




